kardosdrur/scandi-wiki huggingface dataset:
Dubai Tennis Championships

Dubai Tennis Championships er en tennisturnering, som er spillet årligt siden 1993 i Dubai, Forenede Arabiske Emirater. Turneringen er en del af ATP Tour, hvor den tilhører kategorien ATP Tour 500, og WTA Tour, hvor den i ulige årstal tilhører kategorien WTA 1000 og i lige årstal kategorien WTA 500.

Turneringen afvikles over to uger, hvor kvindernes rækker afvikles i den første uge, efterfulgt af mændenes rækker i den anden uge.

Terminer, præmier og kategorier

ATP-turnering

WTA-turnering

Vindere og finalister

Herresingle

Damesingle

Herredouble

Damedouble

Eksterne henvisninger 
 Dubai Tennis Championships  
 ATP Tour - Dubai Tennis Championships 
 WTA - Dubai Tennis Championships

Noter 

 
Etableret i 1993
Brudager Kirke

Brudager Kirke ligger i landsbyen Brudager ca. 6 km NØ for Svendborg (Region Syddanmark). Indtil Kommunalreformen i 2007 lå den i Fyns Amt, og indtil Kommunalreformen i 1970 i Gudme Herred (Svendborg Amt)

Kor og skib er opført i romansk tid af rå marksten og råt tilhuggede kvadre ved hjørnerne. Østvinduet er blændet men har bevaret sine karmsten.
Under udgravninger har man indvendigt foran østvinduet fundet skår af bemalet rudeglas fra gotisk tid, herunder en fod af en Kristus-figur. Den rundbuede norddør er tilmuret, syddøren er bevaret i brug. Tårnet er opført i sengotisk tid af kampesten og munkesten med hjørnelisener og højblændinger.

Skibet har fladt træloft, koret har fået indbygget hvælv. i sengotisk tid. Korbuen er omdannet til en spidsbue. På triumfvæggen nord for korbuen er afdækket en kalkmalet Korsfæstelse fra sengotisk tid. Altertavlen er en sengotisk fløjaltertavle, i midterskabet ses tre figurer, Nådestolen flankeres af to helgeninder, på fløjene er malerier fra 1700-tallet. Prædikestolen er fra o.1600.

Den romanske granitfont har på kummen rankeværk over arkader, nederst ses hoveder. På den firkantede fod ses hjørnehoveder.

Eksterne kilder og henvisninger 

 Brudager Kirke  på nordenskirker.dk
 Brudager Kirke på KortTilKirken.dk

Kirker i Svendborg Kommune
Kirker i Fyens Stift
Kirker i Svendborg Amt
Björn Nordqvist

Björn Nordqvist (født 6. oktober 1942 i Hallsberg, Sverige) er en tidligere svensk fodboldspiller, der spillede som midterforsvarer. Han repræsenterede det svenske landshold ved tre VM-slutrunder, og nåede i alt at spille 115 landskampe. Dette var på daværende tidspunkt svensk landskampsrekord, en præstation der dog senere er blevet overgået af Thomas Ravelli.

Nordqvist spillede på klubplan blandt andet for IFK Norrköping, IFK Göteborg og Örgryte IS i hjemlandet, samt hollandske PSV Eindhoven. Han blev i 1968 kåret til Årets fodboldspiller i Sverige.

Referencer

Eksterne henvisninger 
 
 Footballdatabase.eu spillerinfo

Fodboldspillere fra Sverige
Fodboldspillere fra IFK Norrköping
Fodboldspillere fra PSV Eindhoven
Fodboldspillere fra IFK Göteborg
Fodboldspillere fra Örgryte IS
Fodboldspillere fra Landskrona BoIS
Deltagere ved verdensmesterskabet i fodbold 1970
Deltagere ved verdensmesterskabet i fodbold 1974
Deltagere ved verdensmesterskabet i fodbold 1978
Paris Masters

Paris Masters er en tennisturnering for professionelle mandlige spillere, som en gang om året afvikles indendørs på hardcourt i Palais Omnisports de Paris-Bercy i Paris, Frankrig. Den er en del af ATP Tour, hvor det er sæsonens sidste turnering i kategorien ATP Tour Masters 1000. Den er som regel den sidste ordinære turnering på sæsonen på ATP Tour, kun efterfulgt af ATP Finals. På grund af et sponsorat blev den i perioden 2003-16 spillet under navnet BNP Paribas Masters, og siden 2017 har den været afviklet under betegnelsen Rolex Paris Masters.

Novak Djokovic har rekorden for flest singletitler med 6, mens Bob og Mike Bryans fire titler er rekord for doublerækken.

Historie 

De franske indendørsmesterskaber i tennis havde været spillet siden 1895. Den nuværende turnering blev oprettet i 1969 som en del af grand prix-serien i tennis efter at tennissportens åbne æra året forinden var begyndt. Turneringen blev afholdt i Stade Pierre de Coubertin indtil 1982. Der var ingen turnering i årene 1983-85. I 1989 blev den opgraderet til kategorien Grand Prix Super Series. Indtil Tennis Masters Series erstattede ATP Super 9 i 2000 blev turneringen spillet under navnet Paris Open. Den bliver også ofte omtalt som Paris Indoor eller Paris Bercy, hvis man ønsker at skelne den fra den anden store tennisturnering i Paris, French Open, der bliver spillet udendørs. ATP Tour betragter turneringerne afviklet i perioderne 1969-83 hhv. siden 1986 som to separate turneringer under navnene Paris Indoor og ATP Masters 1000 Paris.

Siden 2009 har den været den eneste Masters 1000-turnering, der bliver spillet indendørs. Fra 1970 til 1986 havde der som regel været tre indendørsturneringer blandt sæsonens ni største turneringer (dengang under navnet Grand Prix Championship Series), og i intervallet 1978-80 endda fire indendørs turnerings plus sæsonafslutningen. Fra 1987 til 2008 var der to indendørsturneringer på Masters-niveau. Underlaget var tidligere en af verdens hurtigste baner, som opfordrede til modig, offensiv tennis, men siden 2011 har det fulgt den generelle tendens i på ATP Tour med langsommere baner.

Novak Djokovic er den eneste spiller, der med held har forsvaret sin titel i single (2013–15). To doublepar har vundet to titler i træk: Jacco Eltingh og Paul Haarhuis samt Bob og Mike Bryan.

Ilie Năstase, Andre Agassi, Roger Federer og Novak Djokovic er de eneste spiller, der har vundet begge parisiske turneringer, Paris Masters og French Open, i single. Federer vandt French Open i 2009 og Bercy i 2011, Djokovic vandt Bercy i 2009, 2013-15, 2019 og French Open i 2016, 2021, mens Andre Agassi vandt begge titler i 1999 ligesom Ilie Năstase i 1973. I 2015 vandt Marcelo Melo og Ivan Dodig doubletitlen i begge turneringer.

Vindere og finalister

Single

Double

Kilder 

 Paris Masters  
 ATP Tour - ATP Masters 1000 Paris (siden 1986) 
 ATP Tour - Paris Indoor (1969-82)

Noter 

 
Etableret i 1969
Whirlpool Productions

Whirlpool Productions er en house-gruppe fra Tyskland.

Musikgrupper fra Tyskland
Ronnie Hellström

Ronnie Carl Hellström (født 21. februar 1949 i Malmö, Sverige, død 6. februar 2022) var en svensk fodboldspiller, der spillede som målmand. Han repræsenterede det svenske landshold ved tre VM-slutrunder (1970, 1974 og 1978), og nåede i alt at spille 77 landskampe.

Hellström spillede på klubplan for Hammarby IF og GIF Sundsvall i hjemlandet, samt for Kaiserslautern i Tyskland. For Kaiserslautern nåede han at spille hele 266 kampe i Bundesligaen. Han blev i både 1971 og 1978 kåret til Årets fodboldspiller i Sverige.

Referencer

Eksterne henvisninger 

 

Fodboldspillere fra Sverige
Fodboldspillere fra Hammarby IF
Fodboldspillere fra 1. FC Kaiserslautern
Deltagere ved verdensmesterskabet i fodbold 1970
Deltagere ved verdensmesterskabet i fodbold 1974
Deltagere ved verdensmesterskabet i fodbold 1978
K-Ci & Jojo

K-Ci & Jojo er en R&B-duo fra USA.

Diskografi 
 Love always (1997)
 It's real (1999)
 X (2000)
 Emotional (2002)

Musikgrupper fra USA
Jacques-Martin Hotteterre

Jacques-Martin Hotteterre (29. september 1674 – 16. juli 1763) var en fransk komponist og fløjtenist. Jacques-Martin Hotteterre var den mest anerkendte i en familie af blæseinstrumentmagere og blæsere.

Biografi 
Han blev født i Paris som søn af Martin Hotteterre (d. 1712) og Marie Crespy. Omkring 1704 afløste Jacques-Martin Hotteterre sin fætter Jacques som basse de hautbois et taille de violon ved det kongelige hof.

Hotteterre boede og studerede i Rom i 1698–1700 og var ansat hos fyrst Francesco Ruspoli i Rom. Han fik derfor tilnavnet le Romain (romeren mellem 1705 og 1707).

Værker 
 Op. 1 Principes de la flûte traversière, ou flûte d’Allemagne, de la flûte à bec ou flûte douce et du hautbois, divisez par traictez (1707)
 Op. 2 Premier livre de pièces pour la flûte traversière et autres instruments avec la basse (1708)
 Op. 3 Sonates en trio pour les flûtes traversières et a bec, violon, hautbois (1712)
 Op. 4 Première suite de pièces suite de pièces à deux dessus, sans basse continue. Pour les flûtes-traversières, flûtes à bec, violes (1712)
 Op. 5 Deuxième livre de pièces pour la flûte traversière et autres instruments avec la basse (1715)
 Op. 6 Deuxième suite de pièces à deux dessus pour les flûtes-traversières, flûtes à bec, violes, etc... avec une basse adjoutée et sans altération des dessus, laquelle on y pourra joindre pour le concert (1717)
 Op. 7 L'Art de préluder sur la flûte traversière, sur la flûte à bec, sur le hautbois et autres instruments de dessus (1719)
 Op. 8 Troisième suite de pièces à deux dessus (1722)
 Op. 9 Concert de Rossignol (verschollen)
 Op. 10 Méthode pour la Musette contenent des principes, par un receuil d’airs et quelques préludes (1738)

Noter

Litteratur 
 Giannini, Tula. 1993a. "Jacques Hotteterre le Romain and his Father Martin: A Re-examination Based on Recently Found Documents". Early Music 21, no. 3 (August): 377–95. [Includes genealogical chart, illustrations, transcriptions and translations of documents.]
 Giannini, Tula. 1993b. Great Flute Makers of France, the Lot and Godfroy Families (1650-1900). London: Tony Bingham. 
 Sardelli, Federico Maria. 2007. Vivaldi's Music for Flute and Recorder, translated by Michael Talbot. Aldershot, England; Burlington, VT: Ashgate, in association with the Istituto Italiano Antonio Vivaldi/Fondazione "Giorgio Cini".

Eksterne henvisninger 
 

Barokkomponister
Komponister fra Frankrig
Fagottister
Fløjtenister fra Frankrig
Los Updates

Los Updates er en house-duo fra Chile.

Musikgrupper fra Chile
Bo Larsson

Bo Göran "Bosse" Larsson (født 5. maj 1944) er en svensk tidligere fodboldspiller, der spillede som enten midtbane eller angriber. Han repræsenterede det svenske landshold ved tre VM-slutrunder (1970, 1974 og 1978), og nåede i alt at spille 70 landskampe og score 17 mål.

Larsson spillede på klubplan blandt andet for Malmö FF og Trelleborgs FF i hjemlandet, samt tyske VfB Stuttgart. Han blev i både 1965 og 1973 kåret til Årets fodboldspiller i Sverige, og var dermed den første der modtog prisen to gange.

Referencer

Eksterne henvisninger 

 

Fodboldspillere fra Sverige
Fodboldspillere fra Malmö FF
Fodboldspillere fra VfB Stuttgart
Fodboldspillere fra Trelleborgs FF
Deltagere ved verdensmesterskabet i fodbold 1970
Deltagere ved verdensmesterskabet i fodbold 1974
Deltagere ved verdensmesterskabet i fodbold 1978
Shannan

Shannan (kinesisk: 山南; pinyin: Shānnán; tibetansk: ལྷོ་ཁ; Wylie: Lho-kha) er et præfektur i Tibet i Folkerepublikken Kina. Shannan har en befolkning på ca. 	330.100 mennesker med en tæthed på 4,1 indb./km² (2007) og dækker et areal på 78.895 km², inklusiv områderne som er under indisk kontrol.

Administrative enheder 
Præfekturet Shannan har jurisdiktion over 12 amter (县 xiàn). Store dele af amterne Lhünzê og Cona ligger de facto under indisk kontrol og udgør store dele af den indiske stat Arunachal Pradesh, men regnes af Kina for at være tibetansk territorium og følgelig under kinesisk jurisdiktion.

Præfekturer i Tibet
F.U.K.T.

F.U.K.T. er en drum and bass-gruppe fra Danmark.

Diskografi 
 Falling (2011)
 Play With Fire (2006)

Musikgrupper fra Danmark
Bur Kirke

Bur Kirke ligger ret enligt lidt sydøst for landsbyen Bur ca. 10 km V for Holstebro (Region Midtjylland). Indtil Kommunalreformen i 2007 lå den i Ringkøbing Amt, og indtil Kommunalreformen i 1970 i Hjerm Herred (Ringkøbing Amt)

Kor og skib er opført i romansk tid af granitkvadre over dobbeltsokkel, ufuldstændig attisk over skråkant. Koret er udformet som en apside og har næsten samme bredde som skibet. Man har fremsat teorier om, at kirken oprindelig har været klosterkirke og det nuværende skib har været tænkt som kor til en større kirke, men intet kan bevises. Kirken er senere blevet forlænget mod vest, antagelig allerede i romansk tid. Ingen oprindelige døre eller vinduer kan spores. I Skibets sydmur ses en reliefkvader med mandshoved. Våbenhuset mod nord er fra 1600-tallet, det tynde tårn er fra 1864. I 1891 blev kirken opmålt og tegnet af arkitekt Valdemar Koch. Kirken blev restaureret i 1972.

Da kongen i 1710 udbød egnens kirker til salg, blev kirken købt af Niels Leth til Nørre Vosborg, han døde dog inden skødet blev skrevet og Frantz Linde til Pallesbjerg overtog skødet, hans datter blev imidlertid gift ind i familien Leth kort tid efter, og Bur kirke kom ind under Nørre Vosborg som datterens medgift. I 1911 overgik kirken til selveje.

Kirken har fladt bjælkeloft. Triumfvæggen med den spidse korbue er formodentlig opført i sengotisk tid. Altertavlen er en sengotisk fløjaltertavle, i midterskabet ses Nådestolen flankeret af Sankt Jørgen og Anna selv tredje, i sidefløjene ses apostle. Prædikestol]en i senrenæssance er givet af Bendt Christensen i 1634.

Den romanske granitfont har bægerblade nederst på kummen, den firkantede fod er fra 1972, indtil da havde kummen stået på en gammel reliefkvader.

Eksterne kilder og henvisninger 

 Bur Kirke  på nordenskirker.dk
 Bur Kirke på KortTilKirken.dk
 Bur Kirke hos danmarkskirker.natmus.dk (Danmarks Kirker, Nationalmuseet)

Kirker i Holstebro Kommune
Kirker i Ribe Stift
Kirker i Ringkøbing Amt
Troy Gentile

Troy Gentile (født 27. oktober 1993) er en amerikansk teenager-skuespiller. Han er muligvis bedst kendt som mobbe-offeret Ryan i komediefilmen Drillbit Taylor (2008) med Owen Wilson i hovedrollen.

Gentile blev født i Boca Raton, Florida som søn af Debbie Gentile, der dengang arbejdede på en reklame-afdeling af Boca Raton News og Albert Farshi, fra Iran. Han flyttede til Los Angeles med sin familie, da han var fire.

Eksterne henvisninger 
 

Skuespillere fra Florida
András Adorján

András Adorján (født 26. september 1944 i Budapest) er en ungarsk fløjtenist. Han er internationalt anerkendt for sin klangfulde tone og udtryksfulde frasering. 

András Adorján flyttede i 1956 med familien til København, hvor han senere uddannede sig til tandlæge. Sine parallelle musikstudier færdiggjorde han hos de legendariske musikere Aurèle Nicolet og Jean-Pierre Rampal. Han bosatte sig i 1974 i München. 

I 1969 modtog han to internationale udmærkelser: Jacob Gade Prisen i København og  "Concours International de Flûte” i Montreux. De blev i 1971 efterfulgt af førsteprisen ved "the Concours International de Flûte” i Paris, hvilket var indledningen til en international karriere, hvor han optrådte som solist verden over med de fornemste kammer- og symfoniorkestre.   

Mellem 1970 og 1987 virkede han som førstefløjtenist  i symfoniorkestrer i Stockholm, Köln, Baden-Baden og München. I 1987 fik han en professortitel ved Hochschule für Musik Köln og har siden 1996 undervist som professor ved Hochschule für Musik München.

András Adorján er en velset gæst ved musikfestival. Han arbejder på at udbrede fløjterepertoiret. Dette har ledt til, at værker skrevet af Benda, Bloch, Danzi, Devienne, Doppler, Gieseking, Hummel, Mendelssohn, Mercadante, Moscheles, Reger, Reinecke, Roman, Silcher, Spohr, Zielche og Zinck er blev (gen)optaget. 

Nutidige komponister, som er blevet inspireret af Adorján og har skrevet musik for ham, er: Dieter Acker, Georges Barboteu, Gunnar Berg, Edison Denisov, Paul Engel, Jindrich Feld, Lars Graugård, Wilfried Hiller, Vagn Holmboe, Jan Koetsier, Noël Lee, Miklós Maros, Alfred Schnittke, Sven Erik Werner og Jörg Widmann. 

Mere end 90 indspilninger og CDer med hans musik er blevet udgivet af forskellige pladeselskaber. I 1988 blev han tildelt den tyske udmærkelse ”Prize of the Deutsche Schallplattenkritik” med henvisning til hans "eminente kunstnerskab".

Fløjtenister fra Ungarn
Det Internationale Skiforbund

Det Internationale Skiforbund, forkortet FIS (fransk: Fédération internationale de ski), er den vigtigste internationale organisation til organisering af skisportskonkurrencer. FIS blev grundlagt med 14 nationer som medlemmer i 1924 i Chamonix, Frankrig og har nu 111 medlemmer i form af nationale skiforbund, herunder Danmarks Skiforbund. Forbundet har hovedkvarter i Oberhofen am Thunersee, Schweiz.

Skidiscipliner 
Forbundet organiserer internationale konkurrencer i de følgende skidiscipliner, herunder World Cup og VM.
 Alpine discipliner FIS Alpin Ski World Cup og VM i Alpine Discipliner
 Styrtløb
 Super-G
 Storslalom
 Slalom
 Alpin kombination
 Nordiske discipliner FIS Nordiske Discipliner World Cup og VM i Nordiske Discipliner
 Langrend
 Skihop
 Nordisk kombination
 Fristil FIS Freestyle World Cup og VM i Freestyle ski
 Pukkelpist
 Aerials
 Skicross
 Halfpipe
 Snowboard FIS Snowboard World CUp og VM i Snowboard
 Snowboard cross
 Halfpipe
 Parallel storslalom
 Storslalom
 Andre discipliner, herunder ekstremdiscipliner
 Græsskiløb
 Rulleskiløb
 Speedskiløb
 Telemarkskiløb
 Carving

Bemærk, at skiskydning ikke organiseres af FIS; denne disciplin har sin egen internationale organisation, Det Internationale Skiskydningsforbund.

Præsidenter for FIS

Eksterne henvisninger 
 Det Internatioale Skiforbunds officielle hjemmeside 

Skisport
Internationale sportsorganisationer
Etableret i 1924
The Naked and Famous

The Naked & Famous er et rock/electro-pop band fra New zealand.
Deres mest kendte numre vil nok være Young Blood og Girls Like You.

Eksterne henvisninger 
 

Musikgrupper fra New Zealand
Musikgrupper fra 2008
Harald Haugaard

Harald Haugaard (født 23. februar 1975) er en dansk violinist og komponist opvokset i Harndrup på Fyn. Han danner par med folkesangeren Helene Blum, og sammen har de optrådt under navnet Helene Blum & Harald Haugaard Band.

Karriere 
Haugaard er uddannet i almen musikpædagogik på Det Fynske Musikkonservatorium i 1998. Han var docent på folkemusikeruddannelsen på stedet fra 2000-2005. Han har desuden undervist på Norges Musikhøgskole, Vestjysk Musikkonservatorium, Ollerup Efterskole, Kungliga Musikhögskolan i Stockholm.

I 2000 spillede han violin på folktronicabandet Sorten Mulds andet studiealbum III.

Sammen med Morten Alfred Høirup dannede han duoen Haugaard & Høirup i 1998. Ved Danish Music Awards Folk har de modtaget adskillige nomineringer og har vundet prisen som "Årets danske folk-artist (traditionel)" og "Årets danske folk-komponist" i 2004. I 2011 udkom hans fjerde soloalbum Den Femte Søster. Ved DMA Folk i 2012 modtog albummet prisen som "Årets danske folk-album", mens Haugaard selv fik prisen som "Årets instrumentalist". Han blev også nomineret til "Årets komponist".

I 2009 udkom hans soloalbum kaldet Burning Fields. Det blev udgivet på Pile House Records, og det modtog fem ud af seks stjerner i musikmagasinet GAFFA. I 2011 udgav han Den Femte Søster, som GAFFA gav fire ud af seks stjerner.

I 2012 tiltrådte han som kunstnerisk leder af folkBALTICA festivalen samt dennes ungdomsensemble. Han har ligeledes været kunstnerisk leder og underviser på Syddansk Folkemusiktalentskole fra 2012-2016.

Han har etableret og er leder af to sommerskoler: Haugaard's International Fiddle School og Haugaard's West Denmark Fiddle School (i hhv. 2008 og 2015).

Haugaard danner par med folkesangeren Helene Blum, og de har også turneret sammen med Helene Blum & Harald Haugaard Band. I 2015 blev de nomineret til "Årets Musiker/Sanger" ved DMA Folk.

Priser 
 2008 Dansk Musikforbunds Hæderspris
 2012 Odense Live Prisen: Odense Live Hovedprisen
 2012 DMA Folk "Årets danske folk-album" og "Årets instrumentalist" 
 2 Preis der Deutschen Schallplattenkritik
 Europäischer Folkpreis "Eisener Eversteiner"

Diskografi

Solo 
 Burning Fields (2009)
 Den Femte Søster (2011)
 Lys og Forfald (2015)

Med Haugaard & Høirup 
 Duo For Violin Og Guitar (1999)
 Lys (2001)
 Om Sommeren (2003)
 Gæstebud / Feast (2005)
 Rejsedage / Traveling (2008)

Gæstemusiker 
 III med Sorten Muld (2000)

Referencer

Eksterne henvisninger 

 Midtfynsposten
 Harald Haugaard på Discogs

Violinister fra Danmark
Sorten Muld
Folkemusikere fra Danmark
Personer i Kraks Blå Bog
Marco Donadel

Marco Donadel (født 21. april 1983) er en italiensk tidligere fodboldspiller, der sidst spillede for Montreal Impact i Major League Soccer. Donadel spillede som regel på den defensive eller centrale midtbane.

Klubkarriere

Milan 
Donadel kommer fra AC Milans ungdomsrækker og spillede her 1998-2002. Han fik sin debut på Milans førstehold i Serie A i marts 2001 og fik i den følgende sæson også spilletid i UEFA Cup og Coppa Italia.

I sommeren 2002 blev han udlånt til Lecce. 

I juni 2003 blev Donadel solgt til Parma i et såkaldt delt ejerskab. Han fik 24 kampe i Parma, inden Milan købte ham tilbage igen i 2004. De lånte ham derpå ud til Sampdoria,

Fiorentina 
I januar 2005 blev han udlejet til Fiorentina, der samme sommer gav ham en fireårig kontrakt, som senere blev forlænget. Han spillede i alt 184 kampe for Fiorentina i Serie A.

Napoli 
Efter udløbet af kontrakten i Fiorentina i sommeren 2011 skrev Donadel kontrakt med Napoli, men her opnåede han kun fire serie A-kampe, og i 2013 blev han lejet ud til Verona, hvor spillede 23 kampe i den sæson, han var der.

Montreal Impact 
Efter kontraktudløbet i Napoli kom Donadel til prøvetræning i Montreal Impact, og han fik kontrakt med denne klub fra 1. december 2014. Her spillede han resten af sin karriere, der sluttede, da han i 2018 ikke fik fornyet sin kontrakt med klubben. Undervejs var han i 2014-2015 med til at føre Montreal til finalen i CONCACAF Champions League som det første canadiske hold nogensinde.

Landsholdskarriere 
Donadel spillede på alle Italiens ungdomslandshold fra U/15 til U/21. Han opnåede 31 kampe på sidstnævnte i perioden 2004-2006, og han var her med på holdet, der vandt guld ved U/21-EM 2004. Han deltog også på det italienske hold ved OL 2004 i Athen. Han var indskifter i alle Italiens indledende kampe, men spillede derpå fra start i resten af kampene (kvartfinale mod , semifinale mod  samt kampen om tredjepladsen mod , som Italien vandt 1-0. Dermed fik Italien og Donadel bronzemedaljer, mens Argentina vandt guld foran . 

Donadel fik aldrig chancen på s A-landshold.

Referencer

Eksterne henvisninger 

Fodboldspillere fra Italien
Fodboldspillere fra AC Milan
Fodboldspillere fra ACF Fiorentina
Fodboldspillere fra S.S.C. Napoli
Fodboldspillere fra Hellas Verona FC
Fodboldspillere fra U.S. Lecce
Deltagere for Italien ved sommer-OL 2004
Olympiske bronzemedaljevindere fra Italien
Alessandro Gamberini

Alessandro Gamberini (født 27. august 1981 i Bologna) er en italiensk forsvarsspiller, der spiller for Chievo i hjemlandet. Han står noteret for otte kampe for det italienske landshold.

Eksterne henvisninger 

Fodboldspillere fra Italien
Fodboldspillere fra S.S.C. Napoli
Fodboldspillere fra ACF Fiorentina
Fodboldspillere fra Genoa C.F.C.
Deltagere ved det europæiske mesterskab i fodbold 2008
Juan Manuel Vargas

Juan Manuel Vargas Risco (født 5. oktober 1983 i Lima, Peru) er en peruviansk fodboldspiller, der spiller som kantspiller hos Universitario. Han har tidligere spillet for blandt andet Fiorentina, Genoa og Real Betis.

Vargas har (pr. april 2018) desuden spillet 62 kampe og scoret fire mål for det peruvianske landshold.

Eksterne henvisninger

Referencer 

Fodboldspillere fra Peru
Fodboldspillere fra Club Universitario de Deportes
Fodboldspillere fra Club Atlético Colón
Fodboldspillere fra Calcio Catania
Fodboldspillere fra ACF Fiorentina
Fodboldspillere fra Genoa C.F.C.
Mario Santana

Mario Alberto Santana (født 23. december 1981 i Comodoro Rivadavia, Argentina) er en argentinsk fodboldspiller, der spiller som Midtbanespiller for italienske [[[Aurora Pro Patria 1919|Pro Patria]]. Tidligere har han repræsenteret San Lorenzo i hjemlandet samt blandt andet Venezia, Palermo, Napoli, Torino og Chievo i Italien.

Santana spillede fra 2004-2005 syv kampe og scorede ét mål for det argentinske landshold. Han var en del af landets trup til Confederations Cup 2005.

Referencer

Eksterne henvisninger 

Fodboldspillere fra Argentina
Fodboldspillere fra San Lorenzo de Almagro
Fodboldspillere fra SSC Venezia
Fodboldspillere fra U.S. Palermo
Fodboldspillere fra ACF Fiorentina
Fodboldspillere fra S.S.C. Napoli
Fodboldspillere fra Genoa C.F.C.
Fodboldspillere fra A.C. ChievoVerona
Fodboldspillere fra Torino FC
Fodboldspillere fra AC Cesena